
ДОГОВОР 
ЗА УПРАЖНЯВАНЕ НА СТРОИТЕЛЕН НАДЗОР 
Днес 07.11.2014 г. в гр. Ардино, на основание чл. 74, ал. 1  от ЗОП, чл. 166, ал. 1 от Закона за устройство на територията, Решение №834/21.10.2014 г. за определяне на изпълнител на обществена поръчка с предмет: „Избор на лицензиран консултант за упражняване на строителен надзор по време на строителството  по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”, се сключи настоящият   договор между:  ОБЩИНА АРДИНО, Кърджалийска област, представлявана от РЕСМИ МЕХМЕД МУРАД -  кмет на общината  и Фатме Хаджисаид – главен счетоводител, наричана за краткост ВЪЗЛОЖИТЕЛ, и от друга страна “Инвест консулт” ЕООД, със седалище и адрес на управление: гр. Кърджали, бул. „Тракия” №13, ЕИК: 108682002, представлявано от Ангел Коджаманов, наричан за краткост КОНСУЛТАНТ, за следното:
  І.  ПРЕДМЕТ НА ДОГОВОРА:

 Чл. 1. (1). Възложителят възлага, а Консултантът приема да изпълни срещу заплащане дейностите включени в обществената поръчка с предмет: „Избор на лицензиран консултант за упражняване на строителен надзор по време на строителството  по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”.
 (2). Консултантът  упражнява дейността, предмет на договора, в съответствие с разпоредбите на действащата нормативна уредба в Република България.
ІІ. СРОК НА ДОГОВОРА

Чл. 2. Настоящият договор  влиза в  сила от датата на подписването му  и е валиден до крайния срок за изпълнение на проекта финансиран с Договор №35/3/3220648/04.08.2014 г. за отпускане на финансова помощ по мярка 4.1 „Прилагане на стратегии за местно развитие” от Програмата за развитие на селските райони за периода 2007 - 2013 г. /ПРСР/, подкрепена от Европейския земеделски фонд за развитие на селските райони /ЕЗФРСР/, сключен между Държавен фонд „Земеделие”, МИГ „Ардино” и Община Ардино.
ІІІ. ЦЕНА НА ДОГОВОРА  

Чл. 3.(1) Цената на договора е  970.00 лв. (деветстотин и седемдесет лева) без ДДС и ДДС в размер на 194.00 лв. (сто деветдесет и четири лева) или общо 1 164.00 лв. (хиляда сто шестдесет и четири лева) с включен ДДС.

(2) Плащанията ще се извършват в лева, след издадена от Консултанта и одобрена от Възложителя фактура, съгласно реда предвиден от чл. 4 до чл. 6 на договора.

(3) Възложителят не дължи каквото и да е плащане при никакви условия извън цената по ал. 1.

ІV. НАЧИН НА ПЛАЩАНЕ

Чл. 4. Плащанията ще се извършват по следната схема: авансово плащане и окончателно плащане.

Чл. 5. (1) Авансовото плащане е в размер на петдесет процента (50 %) от цената на договора или 485.00 лв. (четиристотин осемдесет и пет лева) без ДДС и ДДС в размер на 97.00 лв. (деветдесет и седем лева) или общо 582.00 лв. (петстотин осемдесет и два лева) с включен ДДС.

(2) Авансовото плащане е дължимо след представяне на фактура от Консултанта и одобряването й от Възложителя. 

(3) Консултанта  представя на Възложителя фактура за авансово плащане в срок до петнадесет  (15) дни считано от датата на сключване на договора.

Чл. 6. (1) Окончателното плащане е в размер на останалите петдесет процента (50 %) от цената на договора или 485.00 лв. (четиристотин осемдесет и пет лева) без ДДС и ДДС в размер на 97.00 лв. (деветдесет и седем лева) или общо 582.00 лв. (петстотин осемдесет и два лева) с включен ДДС.

   (2) Консултанта  представя на Възложителя фактура за окончателно плащане в срок до 30 дни след окончателно приемане на обектите съгласно изискванията на ЗУТ и подзаконовите нормативни актове по прилагането му.
 (3) Окончателното плащане е дължимо след представяне на фактура от Консултанта и одобряването й от Възложителя. 

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7.  Възложителят се задължава:

1. Да осигури своевременно необходимите документи  за изпълнение на поетите от Консултанта задължения по този договор.

2. Да осигури постоянен достъп до обекта, предмет на този договор.

Чл. 8. Възложителят има право да контролира дейността на Консултанта  и при необходимост да взема управленчески решения, които са извън компетентността на Консултанта.

Чл. 9. Възложителят има право да изисква по всяко време всякаква информация от Консултанта свързана с предмета на настоящия договор. 

Чл. 10. Възложителят е задължен да осигурява и превежда необходимите средства за финансиране на възложените и извършени работи на Консултанта съгласно условията на настоящия договор.

VІ. ПРАВА И ЗАДЪЛЖЕНИЯ НА КОНСУЛТАНТА

Чл. 11. Консултантът се задължава, да:

1. Направи оценка на съответствието, да упражнява строителен надзор по време на строителството и да изготви  технически паспорт на обекта, посочен в чл. 1 от този договор.

2. Упражнява строителен надзор върху обекта чрез ключовите експерти, посочени в  списък – Приложение № 2, което е неразделна част от този договор. 
3. Консултантът  се задължава да упражнява пълен контрол по време на строителството в следния задължителен обхват:

· Законосъобразно започване на строежа;

· Пълно и правилно съставяне на актовете и протоколите по време на строителството, съгласно Наредба №3 от 31.07.2003 год. за съставяне на актове и протоколи по време на строителството;

· Изпълнение на строежите, съобразно одобрените проекти;

· Контрол по спазване на изискванията за безопасност на труда;

· Опазване на околната среда по време на изпълнение на строежа;

· Качество на влаганите материали и изделия и съответствието им с нормите за безопасност;
· Недопускане на увреждане на трети лица и имоти, вследствие на строителството;

· Правилно изпълнение на строителните и монтажни работи /СМР/;

· Разрешаване ползването на строежа;

· Лицата по Приложение №2 като представители на Консултанта на обекта подписват всички актове и протоколи по време на строителството.

 4. Чрез лицата по чл. 11, т. 2, Консултанта удостоверява изпълненото строителство с необходимата документация, съгласно Наредба №2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строително монтажни работи, съоръжения и строителни обекти.
5. Консултантът информира периодично Възложителя за хода на строителството и изпълнението на възложените му дейности, ресурсното обезпечаване, както и за допуснатите пропуски, за взетите мерки и необходимостта от съответните разпореждания от страна на Възложителя.

 6. При завършване на строежа, Консултантът  чрез лицата по Приложение №2 изготвя и представя в ДНСК доклад с приложени съгласувателни писма, разрешения, становища на специализираните държавни контролни органи и документи необходими за издаване на разрешение за ползване на строежа.

 7. На основание чл. 5, ал.1 и ал. 3, т. 2 от Наредба №2 от 22.03.2004 г. за минималните изисквания за здравословни и безопасни условия на труд при извършване на СМР Консултатът се задължава да изпълнява функциите на координатор по безопасност и здраве.

VІІ. ПОСЛЕДИЦИ ОТ НЕИЗПЪЛНЕНИЕТО НА ДОГОВОРА

Чл. 12. (1) При частично или пълно неизпълнение на отделни задължения по договора от страна на Консултанта, както и при забавено, некачествено и/или лошо изпълнение на отделни задължения по договора от страна на Консултанта, довели до забава или до лошо, некачествено и/или непълно изпълнение на договора за строителство, за което Консултанта  отговаря и следи, същият дължи на Възложителя неустойка в размер на един процент (0.5 %) от стойността на договора. 

(2) Сумата на неустойката по ал. 1 се прихваща от средствата за съответното плащане.

Чл. 13. (1) При частично или пълно неизпълнение на договора като цяло, Консултанта  заплаща на Възложителя неустойка в размер на пет процента (5 %) от цената  на договора. 

(2) При некачествено и/или лошо изпълнение на договора като цяло, Консултанта  заплаща на Възложителя неустойка в размер на пет процента (5 %) от цената на договора.

(3) Сумите на неустойките по ал. 1 и ал. 2 се прихващат от цената на договора.

Чл. 14. Страните запазват правото си да търсят обезщетение за претърпени щети и пропуснати ползи от неизпълнението в случай, че те надхвърлят договорената неустойка, по общия ред, предвиден в българското законодателство. 

VІІІ. ИЗМЕНЕНИЯ И ПРЕКРАТЯВАНЕ НА ДОГОВОРА

Чл. 15. Условията на този договор може да се изменят или допълват само съобразно условията на чл.43 от ЗОП.

Чл. 16. (1) Настоящият договор може да бъде прекратен с изтичането на срока за изпълнение.

(2) Настоящият договор може да бъде прекратен по взаимно писмено съгласие на страните.
(3) Настоящият договор може да бъде прекратен при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице.

(4) Възложителят може да прекрати договора с петнадесет (15) дневно писмено предизвестие до Консултанта, когато е налице виновно неизпълнение, както и забавено, некачествено и/или лошо изпълнение на задълженията от страна на Консултанта.

(5) Възложителят може да прекрати договора с петнадесет (15) дневно писмено предизвестие до Консултанта, когато са настъпили съществени промени във финансирането, извън правомощията на Възложителя, които той не е могъл да предвиди и предотврати.
(6)  Възложителят има право едностранно и без предизвестие да прекрати договора поради невъзможност за осигуряване на финансирането му, в случай че ДФ „Земеделие” прекрати действието на Договор №35/3/3220648/04.08.2014 г. за отпускане на финансова помощ по мярка 4.1 „Прилагане на стратегии за местно развитие” от Програмата за развитие на селските райони за периода 2007 - 2013 г. /ПРСР/, подкрепена от Европейския земеделски фонд за развитие на селските райони /ЕЗФРСР/. 
Чл. 17. Договорът се прекратява  при обявяване в несъстоятелност или прекратяване на дружеството на Консултанта.

Чл. 18. Договорът се прекратява и при предсрочно прекратяване на правомощията на Консултанта  по реда на чл.167, ал. 4 от Закона за устройство на територията.
ІХ. ОБЩИ РАЗПОРЕДБИ

Чл. 19. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът ще се отнася за решаване пред компетентния съд на територията на Република България по реда на ГПК.

Чл. 20. За неуредените в договора въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – един за Държавен фонд „Земеделие”, един за Възложителя, един за Консултанта.

Неразделна част от договора са:

1. Приложение №1 – Лиценз №ЛК – 000721/18.05.2010 г. 

2. Приложени №2 – Списък на ключовите експерти, които  ще упражняват пряк строителен надзор на обекта.

 3. Приложение №3 – Копие от застрахователна полица №130511002223;

 4.  Оферта на Консултанта;

ВЪЗЛОЖИТЕЛ:            

         
    
КОНСУЛТАНТ:

КМЕТ НА ОБЩИНАТА  



“Инвест консулт” ЕООД 

_______________/Ресми Мурад/                          ___________/Ангел Коджаманов/                                  

ГЛАВЕН СЧЕТОВОДИТЕЛ:

____________/Фатме Хаджисаид/

____________________________________________________________________
Република България, област Кърджали                                                                                     
гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
